नॉर्वे के सांख्यिकी विभाग के जॉर्गेन ऑरेन ने स्थानीय वेबसाइट से कहा, "यह बहुत रोचक तथ्य है."हाल ही में शहर में हुई जनगणना में यह बात पता चली है कि 4800 से ज़्यादा पुरुषों का नाम मोहम्मद है.इसने जैन और पेर जैसे नामों को पीछे छोड़ दिया है. हालांकि पिछले चार साल से अलग-अलग तरीक़े से लिखे हुए मोहम्मद नाम बच्चों के पसंदीदा नाम रहे हैं.यह पहली बार है जब वयस्क पुरुषों के नामों की सूची में यह अव्वल रहा है.और यह केवल नॉर्वे में ही नहीं है. ब्रिटेन के ऑफ़िस फ़ॉर नेशनल स्टैटिसटिक्स का कहना है कि मोहम्मद नाम 2013 में इंग्लैंड और वेल्स में माता-पिता की ओर से अपने बच्चों का रखा जाने वाला सबसे आम नाम था.वेबसाइट 'ऑन इस्लाम' के मुताबिक़ 2012 में नॉर्वे की कुल 45 लाख की आबादी में डेढ़ लाख मुस्लिम थे जो कि मुख्य तौर पर पाकिस्तान, सोमाली, इराक़ और मोरक्को मूल के हैं.लेकिन नॉर्वे में यूरोप का सबसे बड़ा इस्लाम विरोधी संगठन 'स्टॉप इस्लामिज़ेशन ऑफ़ नार्वे' भी है. इसकी स्थापना 2008 में हुई थी और माना जाता है कि इसके तीन हज़ार से ज़्यादा सदस्य हैं.ओस्लो से बाहर नवजात बच्चों का सबसे लोकप्रिय नाम फ़िलिप है और बच्चियों का एम्मा.(बीबीसी न्यूज़ फ़्रॉम एल्सवेयर दुनिया भर के टीवी, रेडियो, वेब और प्रिंट माध्यमों में प्रकाशित होने वाली ख़बरों पर रिपोर्टिंग और विश्लेषण करता है. बीबीसी न्यूज़ फ़्रॉम एल्सवेयर की ख़बरें पढ़ने के लिए 



यहां क्लिक करें. बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)